கேள்வி: கியோவன்னி சேவா - பணி பற்றி நீங்கள் என்ன அறிந்துள்ளீர்கள்?
பதில்: Image:Ceva - De lineis rectis se invicem secantibus statica constructio, 1678 - 828340.jpg கியோவன்னி சேவா, வாழ்நாளில் பெரும்பகுதி கணிதத்தைப் பயின்றார். பதினோராம் நூற்றாண்டிலேயே அறியப்பட்டிருந்த முக்கோணங்கள் பற்றிய மிக முக்கியமான தேற்றமான சேவாவின் தேற்றத்தைத் 1678 இல் தனது நூலில் (''De lineis rectis'') வெளியிட்டார். மெனலாசின் தேற்றம் மீண்டும் கண்டுபிடித்து வெளியிட்டார். 1682 இல் ''Opuscula mathematica'', 1692 இல் ''Geometria Motus'' என்ற நூல்களை வெளியிட்டார். நுண்கணிதம் குறித்தும் அவர் முன்பே கணித்திருந்தார். அவர் எழுதிய நூலான ''De Re Nummeraria'' 1711 இல் "மேத்தமேட்டிக்கல் எக்னாமிக்சில்" வெளியானது. வடிவவியல் தொகுதிகளில் விசையியல் மற்றும் நிலையியல் பயன்பாடுகள் குறித்து ஆய்வு செய்தார். ஒரு காலகட்டத்தில் இரு ஊசல் (இயற்பியல்) அலைவு நேரங்கள் அவ்வூசல்களின் நீளங்களுடன் சமவிகிதத்தில் இருக்குமென்று தவறுதலாகக் கணித்தார். ஆனால் பின்னர் தனது தவற்றைத் திருத்திக்கொண்டார். சேவா, நீர்ம இயக்கவியல் ஆய்வு மேற்கொண்டார். நீர்ம இயக்கவியலில் அவர் மேற்கொண்ட ஆய்வுகளை ''Opus hydrostaticum'' என்ற நூலில் 1728 இல் வெளியிட்டார். நீர்ம இயக்கவியலில் அவரது பணியானது ரெனோ ஆற்றை, போ ஆற்றுக்குத் திசைமாற்றும் திட்டத்தைக் கைவிட உதவியது.